तख्त हरिमंदिर जी साहिब की सुरक्षा कड़ी, हिरासत में तीन संदिग्ध
तख्तहरिमंदिर जी साहिब को उड़ाने की धमकी देने के मामले में चौक थाना पुलिस तीन लोगों को हिरासत में लेकर पूछताछ कर रही है। इधर दूसरे दिन बुधवार को भी तख्त साहिब की सुरक्षा चौक-चौबंद रही। वहां तैनात पुलिस सघन जांच-पड़ताल कर रही है।
मंगलवार को चौक थानाध्यक्ष के सरकारी मोबाइल पर तख्त साहिब को उड़ाने की धमकी देने वाले की तलाश में गठित छापेमारी दल लगातार छापेमारी अभियान में जुटा है। पुलिस ने इस मामले में अबतक तीन लोगों को उठाया है। पुलिस फिलहाल कुछ स्पष्ट बोलने को तैयार नहीं है। पकड़े गए लोगों में वैशाली के बिठौली थाने के भगवानपुर का राकेश दूबे बाइपास थाना क्षेत्र के पारपोखरा निवासी चंदन कुमार शामिल है। तीसरा कौन है यह स्पष्ट नहीं हो सका है। सूत्रों के अनुसार जिस मोबाइल नंबर से थानाध्यक्ष को धमकी भरा मैसेज आया है, उसी नंबर से हिरासत में लिए गए राकेश के मोबाइल पर तीन बार कॉल गया है। जबकि चंदन कुमार सिम कार्ड विक्रेता है। हिरासत में लिए गए युवकों से चौक थाना पुलिस के अलावा एटीएस आईबी की टीम ने पूछताछ की है। पुलिस को इस मामले में विजय पासवान की तलाश है। जानकारी के अनुसार मोबाइल का सिम कार्ड महिला के नाम पर है।
लगातारआए दो मैसेज : इसमामले में थानाध्यक्ष अशोक पांडेय के बयान पर प्राथमिकी दर्ज हुई है। मंगलवार को दिन में करीब 12 बजे थाने के सरकारी मोबाइल पर तख्त साहिब को उड़ाने की धमकी भरा मैसेज आया। दूसरी बार भेजे गए मैसेज में लिखा है- मैं तुम्हारा बाप हूं। थानाध्यक्ष ने बताया कि मामले की जांच-पड़ताल की जा रही है। इसमें शामिल लोगों की पहचान हो चुकी है। छापेमारी की जा रही है।
एक ही नंबर से सिविल कोर्ट और गुरुद्वारा को उड़ाने की धमकी दी गई
पटना|पटनासिटीस्थित गुरुद्वारा और पटना सिविल कोर्ट दोनों को उड़ा देने की धमकी एक ही नंबर से दी गई थी। पुलिस ने उस नंबर को खंगाला तो पता चला कि धमकी देने वाला पटना में ही रहता है। इस मामले में पुलिस ने वैशाली, पटना में छापेमारी कर तीन को हिरासत में ले लिया है। सूत्रों का कहना है कि धमकी देने वाले ने अपने गर्लफ्रेंड को दूसरे प्रेमी को फंसाने के लिए यह हरकत की है। उसी ने चाैक थानेदार को गुरुद्वारा उड़ाने और पीरबहोर थानेदार को सिविल कोर्ट उड़ाने की धमकी दी थी। पुलिस एक -दो दिनों में इन दोनों मामलों का खुलासा कर देगी।
पटना सिटी में तख्त हरिमंदिर जी साहिब की सुरक्षा में चौकस जवान।
hin_Deva hin_Deva hin_Deva hin_Deva hin_Deva hin_Deva bho_Deva